अब नप कर्मचारी ने सांड़ पकड़कर नई नंदीशाला पहुंचाया तो मिलेंगे 100 रुपये
शहरके लोगों को सांडों की समस्या से मुक्ति दिलाने के लिए नगर परिषद के अधिकारी बुधवार को एक विशेष अभियान चलाने वाले हैं। इस अभियान में सांड पकड़ने वाले कर्मचारियों को प्रति सांड़ पकड़ने के हिसाब से 100 रुपये दिए जाएगे। नगर परिषद के अधिकारियों की इस नई योजना को देखकर लग रहा है कि अब रुपयों के लालच में कर्मचारी बढ़िया तरीके से काम करेंगे और शहर में घूम रहे सांडों से शहर के लोगों को मुक्ति दिला देंगे। अब देखना यह है कि नगर परिषद अधिकारियों की इस नई योजना के अनुसार बुधवार को कर्मचारी अपने खाते में कितने कितने सांड पकड़ेंगे।
नगर परिषद की कर्मचारियों को एक तरफ तो सांड पकड़ने के 100 रुपये मिलने की नई स्कीम पर खुशी तो हो रही है, लेकिन यह रुपये कर्मचारियों को तभी मिलेंगे जब वे अधिकारियों द्वारा बताए गए नियमों को फोलो करेंगे। इसके लिए कर्मचारी को सबसे पहले यह करना होगा कि उसने जिस सांड को पकड़ा है उसे पकड़ने की फोटाे और सांड को नंदीशाला पहुंचाने के बाद उस सांड की नंदीशाला की अंदर की फोटो भी क्लिक करनी होगी। यानि हर कर्मचारी को अपने जिम्मे एक सांड पकड़कर नंदीशाला पहुंचाना होगा। वहीं कर्मचारी के इंचार्ज को भी इस बात की पुष्टि करनी होगी रुपये लेने वाले कर्मचारी ने शहर में घूम रहे सांड को पकड़कर नंदीशाला पहुंचाया है या नहीं। अगर कर्मचारी ऐसा नहीं करता है तो उसे राशि नहीं मिलेगी।
एकदिन ही चलेगा यह विशेष अभियान
नगरपरिषद विशेष अभियान सिर्फ बुधवार को ही चलाएगा। एक दिन के लिए ही इस नई योजना के तहत राशि देने के बारे में अधिकारियों ने निर्णय लिया है, लेकिन इस अभियान में कर्मचारियों को शहर में गली, मोहल्ले अन्य जगहों पर घूम रहे पशुओं को नंदीशाला पहुंचाना है। कर्मचारी अब तक बाजारों में घूम रहे पशुओं को नंदीशाला पहुंचाते रहे हैं, लेकिन अब गली में घूम रहे सांडों को पकड़कर नंदीशाला में पहुंचाना होगा जिससे जल्द से जल्द आवारा पशुओं की समस्या शहर से खत्म हो सकेंगे।
नगर परिषद के पास 90 से अधिक कर्मचारी है जिसमें से पुरुष कर्मचारी 50 और महिला कर्मचारी 40 के करीब है। इस अभियान में पुरुष कर्मचारियों की डयूटी लगाई। बुधवार को चलाया जाने वाला विशेष अभियान सुबह 6 बजे से शुरू किया जाएगा। शहर के घूम रहे सांडों को सबसे पहले भट्टूरोड पर मार्केट कमेटी के अनाजमंडी शेड के नीचे इकट्ठे किए जाएंगे और इसके बाद इन्हें नई नंदीशाला में पहुंचाया जाएगा।
^नगर परिषद के कई कर्मचारी ऐसे हैं जो सांड़ पकड़ने के अभियान में लापरवाही बरतते हैं। इसके लिए एक योजना तैयार की गई है कि बुधवार को सांडों को पकड़ने के लिए विशेष अभियान चलाया जाएगा। इस अभियान में अगर प्रति कर्मचारी अपने हिस्से में एक सांड़ पकड़कर उसे नई नंदीशाला तक पहुंचाता है तो ऐसे कर्मचारियों को 100 रुपये की प्रोत्साहन राशि दी जाएगी।\\\'\\\' ओपीसिहाग, ईओ, नगर परिषद।
फतेहाबाद। गलियों में घूमते हुए बेसहारा पशु।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva